فرینک مسن

فرینکس مائیکل میسن (پیدائش: 19 نومبر 1938ء ڈارلنگہرسٹ، سڈنی، نیو ساؤتھ ویلز) آسٹریلیا کے سابق کرکٹ کھلاڑی ہیں جنہوں نے دسمبر 1960ء سے جون 1961ء تک پانچ ٹیسٹ کھیلے مسن دائیں ہاتھ کے اوپننگ باؤلر تھے جنہوں نے جاندار رفتار سے گیند کی اور شارٹ گیند کو مؤثر طریقے سے استعمال کیا  اپنے کیریئر کے اوائل میں اس نے بعض اوقات اپنی گیندوں میں اتنی توانائی پیدا کی کہ وہ اپنے فالو تھرو میں ایک مکمل طور پر غیر منظم رہ کر گر جاتا تھا۔  اس نے اپنی اول درجہ کرکٹ نیو ساؤتھ ویلز کے لیے 1958-59ء شیفیلڈ شیلڈ سیزن کے آخری میچ میں ویسٹرن آسٹریلیا کے خلاف شروع کی جب انہیں زخمی گورڈن رورک کی جگہ دی گئی۔ اس نے ہر اننگز میں تین وکٹیں حاصل کیں اسی بنا پر نیو ساؤتھ ویلز آسانی سے جیت گیا۔ اس نے 1959-60ء کے پورے سیزن میں اس اچھی فارم کو جاری رکھا اور سیزن کے اختتام پر ایان کریگ کی کپتانی میں آسٹریلوی ٹیم کے ساتھ نیوزی لینڈ کے دورے کے لیے منتخب ہوئے انہوں نے نیوزی لینڈ کے خلاف تین میچوں میں 12.47 کی اوسط سے 17 وکٹیں حاصل کیں۔ مسن نے 1960-61ء میں ویسٹ انڈیز کے خلاف سیریز کے دوسرے ٹیسٹ میں ایان میکف کی جگہ اپنے ٹیسٹ سفر کو شروع کیا  کیا۔ اس نے اپنی دوسری گیند پر نہ صرف کونراڈ ہنٹے کو آؤٹ کیا بلکہ بعد میں فرینک وارل کی وکٹ بھی حاصل کی،جس سے آسٹریلیا کی فتح ممکن ہوئی، لیکن میکف تیسرے ٹیسٹ کے لیے واپس آ گئے۔ ایلن ڈیوڈسن کے زخمی ہونے کے بعد مسن نے چوتھے ٹیسٹ میں تین وکٹیں حاصل کیں اور لانس گبز کی ہیٹ ٹرک میں تیسرا شکار بنے  انھوں نے پانچویں ٹیسٹ کے لیے اپنی جگہ برقرار رکھی، جب انھوں نے آسٹریلیا کی فتح میں چار وکٹیں حاصل کیں۔ انہوں نے 1961ء میں آسٹریلیا کی ٹیم کے ساتھ انگلینڈ کا دورہ کیا۔ پہلے ٹیسٹ سے پہلے آخری میچ سسیکس کے خلاف انہوں نے 75 رنز دے کر 6 وکٹوں کا بہترین اول درجے کے اعدادوشمار اپنے نام کئے اور پیٹر برج کے ساتھ آٹھویں وکٹ کے لیے 136 کا اضافہ کیا۔ انہوں نے پہلے دو ٹیسٹ کھیلے اور سات وکٹیں حاصل کیں۔ دوسرے ٹیسٹ میں بھی انہوں نے گیارہویں نمبر پر ناٹ آؤٹ 25 رنز بنائے اس دوران انہوں نے کین میکے کے ساتھ آخری وکٹ کے لیے قیمتی 49 رنز کا اضافہ کیا اور یہ ٹیسٹ بھی آسٹریلیا جیت گیا۔ مسن فٹنس کا خیال رکھتے تھے، لیکن 1961ء کے دورے کے دوران بعض چوٹوں نے ان کی فارم کو متاثر کیا، اور اس نے دوبارہ کبھی ٹیسٹ کرکٹ نہیں کھیلی۔ ایک مختصر رن اپ اور بدلے ہوئے ایکشن کا استعمال کرتے ہوئے اس نے شیفیلڈ شیلڈ کرکٹ کے مزید تین سیزن کھیلے لیکن صرف معمولی کامیابی ہی پا سکے۔ انہوں نے 1967ء میں لنکاشائر لیگ میں ایکرنگٹن کے ساتھ بطور پروفیشنل سیزن گزارا، اور 50 وکٹیں حاصل کیں اور 340 رنز بنائے۔

ذاتی زندگی
انہوں نے اپنے ایگزیکٹو سیلز کیریئر پر توجہ مرکوز کرنے کے لیے کرکٹ سے ریٹائرمنٹ لے لی۔ مسن نے انگلش کھلاڑی کیرول ریوبن سے شادی کی جس نے اپنی شادی کے بعد انگلینڈ اور پھر آسٹریلیا کے لیے میکابیا گیمز میں حصہ لیا ان کی ملاقات 1961ء میں انگلینڈ کے دورے کے دوران ہوئی۔ ان کے بیٹے ڈیوڈ نے بھی میکابیا گیمز میں آسٹریلیا کے لیے حصہ لیا۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

نیو ساؤتھ ویلز کے کرکٹر
آسٹریلیا ٹیسٹ کرکٹ کھلاڑی
آسٹریلیا کے کرکٹ کھلاڑی
سڈنی سے کرکٹ کھلاڑی
ویکی ڈیٹا سے مطابقت رکھنے والی مختصر تفصیل